2. ΑΠΟΦΑΣΗ ΥΠΟΥΡΓΟΥ ΕΜΠΟΡΙΚΗΣ ΝΑΥΤΙΛΙΑΣ Αριθ. 70109/8008 της 14 Δεκ. 1981/7 Ιαν. 1982 (ΦΕΚ Β' 1) Προϋποθέσεις χορηγήσεως επιδομάτων εορτών Χριστουγέννων και Πάσχα στους δικαιουμένους ναυτικούς. Έχοντας υπόψη: 1.Τις Συλλογικές Συμβάσεις εργασίας των πληρωμάτων: α)Ακτοπλοϊκών Επιβατηγών Πλοίων, β)Επιβατηγών Μεσογειακών και Τουριστικών Πλοίων, γ)Υπερωκεανείων, δ)Ακτοπλοϊκών Φορτηγών Πλοίων Μ/S -Π/Κ και Ι/Φ μέχρι 500 κ.ο.χ., ε)Ρυμουλκών Λιμένων Εσωτερικού, στ)Ρυμουλκών Βιομηχανικών Επιχειρήσεων, ζ)Ναυαγοσωστικών, η)Πορθμείων μικρών αποστάσεων, θ)Υ/Φ ΑΜΦΙΤΡΙΤΗ, ι)Ρυμουλκών και λοιπών ελικοκινήτων μέσων του ΟΛΠ, ια)Πλωτών Γερανών ΟΛΠ, ιβ)Αξιωματικών Ασυρμάτου Ν/Γ -Ρ/Κ, ιγ)Ρυμουλκών και ακάτων Διώρυγος Κορίνθου και ιδ)Εκπαιδευτικού πλοίου ΕΥΓΕΝΙΟΣ ΕΥΓΕΝΙΔΗΣ, στις οποίες προβλέπεται η καταβολή δώρου Χριστουγέννων και Πάσχα στα πληρώματα των εν λόγω πλοίων. 2.Την κοινή απόφαση των Υπουργών Οικονομικών και Εργασίας αριθ. 19040/7.12.81 "περί χορηγήσεως επιδομάτων εορτών Χριστουγέννων και Πάσχα στους μισθωτούς όλης της Χώρας που απασχολούνται με σχέση εργασίας ιδιωτικού δικαίου", αποφασίζουμε: 1.Εγκρίνουμε όπως το προβλεπόμενο από τις προαναφερθείσες Συλλογικές Συμβάσεις εργασίας δώρο επ' ευκαιρία των εορτών Χριστουγέννων και Πάσχα καταβάλλεται από τους υποχρέους προς τούτο πλοιοκτήτες στους υπηρετούντες και υπηρετήσαντες στα υπαγόμενα στις ανωτέρω συλλογικές συμβάσεις εργασίας πλοία ναυτικούς, ως ακολούθως: α)Επίδομα Χριστουγέννων ίσο με ένα μηνιαίο μισθό. β)Επίδομα Πάσχα ίσο με μισό μηναίο μισθό. 2.Τα ανωτέρω επιδόματα καταβάλλονται στο ακέραιο εφόσον η σχέση εργασίας του ναυτικού με τον υπόχρεο πλοιοκτήτη διήρκησε καθ' όλη τη χρονική περίοδο, εις μεν την περίπτωση του επιδόματος εορτών Πάσχα από 1 Ιανουαρίου μέχρι 30 Απριλίου εις δε την περίπτωση του επιδόματος εορτών Χριστουγέννων από 1 Μαΐου μέχρι 31 Δεκεμβρίου εκάστου έτους. 3.Εκ των ανωτέρω ναυτικών εκείνοι των οποίων η σχέση εργασίας μετά του υποχρέου σε καταβολή επιδόματος εορτών Χριστουγέννων και Πάσχα εργοδότη δεν διήρκησε καθ' όλο το ανωτέρω χρονικό διάστημα, δικαιούνται: α)Ως επίδομα εορτών Χριστουγέννων, ποσό ίσο με 2/25 του μηνιαίου ανά έκαστο δεκαεννεαήμερο χρονικό διάστημα διαρκείας της εργασιακής σχέσεως αυτών, και β)Ως επίδομα εορτών Πάσχα ποσό ίσο με το 1/15 του μισού μηνιαίου μισθού ανά έκαστο 8ήμερο χρονικό διάστημα διαρκείας της εργασιακής σχέσεως αυτών εντός των εις την παρ. 2 της παρούσης χρονικών περιόδων. Για το χρονικό διάστημα μικρότερο του 19ημέρου ή του 8ημέρου αντιστοίχως δικαιούνται ανάλογο κλάσμα. 4.Στον χρόνο διαρκείας της εργασιακής σχέσεως δεν υπολογίζονται οι ημέρες κατά τις οποίες ο ναυτικός αν και δεν λύθηκε η εργασιακή του σχέση, απέσχε της εργασίας του αδικαιολογήτως ή λόγω αδείας άνευ αποδοχών. 5.Η στρατιωτική υπηρεσία εφέδρων, καλουμένων για την εκτέλεση στρατιωτικών ασκήσεων, εφόσον δεν υπερβαίνει τον μήνα, λαμβάνεται υπ' όψη, για τον υπολογισμό των επιδομάτων εορτών Χριστουγέννων και Πάσχα. Προκειμένου περί ναυτικών καλουμένων στα όπλα συνεπεία μέτρου γενικής επιστρατεύσεως ολόκηρος ο χρόνος της υπό τα όπλα υπηρεσίας αυτών ως εφέδρων ο οποίος εμπίπτει στις χρονικές περιόδους της παρ. 2 της παρούσης προσμετράται για τον υπολογισμό των οφειλομένων από τον πλοιοκτήτη επιδομάτων εορτών Χριστουγέννων και Πάσχα. (Αντί για τη σελ. 530,99031) Σελ. 530,99031(α) Τεύχος 774-Σελ. 51 Επιδόματα εορτών Χριστουγέννων και Πάσχα 19.Ζ.ν.1-2 6.Οι εν καταστάσει ασθενείας διατελέσαντες ή διατελούντες ναυτικοί δικαιούνται από τον εργοδότη τους, ως επιδόματα εορτών Χριστουγέννων και Πάσχα ποσά ανάλογα προς την διάρκεια της εργασιακής αυτών σχέσεως και της μετά την απόλυση μισθοδοσίας τους με μισθό ασθενείας εντός των χρονικών περιόδων της παρ. 2 της παρούσης. 7.Τα επιδόματα εορτών Χριστουγέννων και Πάσχα υπολογίζονται βάσει των πράγματι καταβαλλομένων μισθών κατά την 10η Δεκεμβρίου εκάστου έτους για το επίδομα Χριστουγέννων και κατά την 15η ημέρα προ του Πάσχα για το επίδομα Πάσχα ή κατά την εντός των ανωτέρω χρονικών περιόδων ημερομηνία λύσεως της εργασιακής σχέσεως. Ως καταβαλλόμενος μισθός νοείται το σύνολο των τακτικών αποδοχών του ναυτικού. Τακτικές αποδοχές για την εφαρμογή την διατάξεων της παρούσης θεωρούνται ο μισθός καθώς και κάθε άλλη παροχή εφόσον καταβάλλεται από τον εργοδότη σαν συμβατικό ή νόμιμο αντάλλαγμα της παρερχομένης από τον μισθωτό εργασίας τακτικά κάθε μήνα ή κατ' επανάληψη περιοδικά, κατά ορισμένα χρονικά διαστήματα του χρόνου. Σαν τακτικές αποδοχές προσδιορίζονται ενδεικτικά εκείνες που έχουν κριθεί από την Νομολογία όπως: α)Η προσαύξηση της νομίμου και τακτικής εργασίας κατά τις Κυριακές εφόσον δίνεται στον μισθωτό σταθερά και μόνιμα σαν τακτικό αντάλλαγμα για την παροχή εργασίας κατά τις ανωτέρω ημέρες τακτικά κάθε μήνα. β)Η αμοιβή που καταβάλλεται από τον εργοδότη στο μισθωτό για νόμιμη υπερωριακή εργασία. Εφόσον η υπερωριακή αμοιβή για παροχή υπερωριακής εργασίας δεν καταβάλλεται υπό μορφή επιδόματος παγίως και τακτικώς κατά μήνα, υπολογίζεται κατά μέσον όρο αν κατά το κρίσιμα χρονικά διαστήματα καταβάλλεται τακτικώς. γ)Το επίδομα αδείας και οι λοιπές τακτικές παροχές. 8.Σε καμία περίπτωση τα συνολικά ποσά των επιδομάτων εορτών Χριστουγέννων και Πάσχα, χωριστά λαμβανόμενα, μπορούν να υπερβαίνουν τον ένα ή μισό πραγματικό μισθό αντιστοίχως. 9.Διατάξεις Νόμων, Δ/των, Υπουργικών Αποφάσεων, Συλλογικών Συμβάσεων, Διαιτητικών Αποφάσεων, Εσωτερικών Κανονισμών και λοιπών σχετικών πράξεων που προβλέπουν ευνοϊκότερους όρους από την παρούσα για την παροχή επιδομάτων Χριστουγέννων και Πάσχα κατισχύουν. Σελ. 530,99032(α) Τεύχος 774-Σελ. 52 10.Τα από τη παρούσα προβλεπόμενα επιδόματα Χριστουγέννων και Πάσχα υπόκεινται στις ίδιες κρατήσεις όπως και οι τακτικές αποδοχές. 11.Τα επιδόματα Χριστουγέννων και Πάσχα είναι καταβλητέα στις 21 Δεκεμβρίου και τη Μεγάλη Τετάρτη αντιστοίχως, δυναμένου του εργοδότη να παρακρατήσει μέχρι τις 31 Δεκεμβρίου ή τις 30 Απριλίου το αναλογούν ποσό, το οποίον πάντως δεν μπορεί να καταβληθεί βραδύτερα από τις ημερομηνίες αυτές. 12.Την έκτακτη αυτών οικονομική ενίσχυση δικαιούνται και τα πληρώματα των αλιευτικών που μισθοδοτούνται σε δραχμές όπως επίσης και οι ναυτικοί που υπηρετούν σε σπογγαλιευτικά πλοία εκτός από τους δύτες εφόσον τα εν λόγω πλοία αλίευαν ή αλιεύουν εντός των Ελληνικών Θαλασσών. Δεν δικαιούνται την ανωτέρω παροχή οι με μερίδιο και κατά πλουν ναυτολογημένοι επί των πλοίων αυτών. 13.Όσον αφορά στα πληρώματα των ακτοπλοϊκών φορτηγών και ακτοπλοϊκών επιβατηγών πλοίων, στην περίπτωση που αυτά εκτελούν πλόες σε λιμάνια του εξωτερικού, η παραπάνω έκτακτη οικονομική ενίσχυση υπολογίζεται επί του προβλεπομένου από τις διατάξεις των οικείων Συλλογικών Συμβάσεων μεγαλυτέρου μισθού, με τις προϋποθέσεις της παρ 7. 14.Τα ως άνω επιδόματα Πάσχα και Χριστουγέννων δύνανται να περιορισθούν σε ποσά ίσα με το 50πλάσιο για το επίδομα Πάσχα και το 100 πλάσιο για το επίδομα Χριστουγέννων του 1/30 του εκάστοτε ισχύοντος βασικού μισθού ναυτόπαιδος ακτοπλοϊκών επιβατηγών πλοίων. 15.Η παρούσα απόφαση να δημοσιευθεί στην Εφημερίδα της Κυβερνήσεως και να κοινοποιηθεί αρμοδίως. Επιδόματα εορτών Χριστουγέννων 19.Ζ.ν.2 19.Ζ.ν.2 Επιδόματα εορτών Χριστουγέννων και Πάσχα 